Държавен вестник, бр. 100, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  100
„(2) Когато първоначално договореното 
възнаграждение се окаже явно несъразмерно 
на приходите, получени от използването на 
произведението, авторът може да иска увели-
чение на възнаграждението или да претендира 
допълнително възнаграждение от страната, с 
която е сключен договорът за използване, или 
от нейни правоприемници. Ако не се постигне 
съгласие между страните, авторът може да 
започне процедура по медиация по чл. 94ю и 
94я, както и да предяви иск по съдебен ред, 
независимо дали е провеждана процедура по 
медиация.“
2. Създават се ал. 3 – 7:
„(3) При преценка дали възнаграждение-
то е несъразмерно ниско се вземат предвид 
всички последващи и съответни приходи от 
използването на произведението, включително 
продажбата на рекламни стоки, когато е при-
ложимо, както и специфичните обстоятелства 
във всеки конкретен случай, включително 
приносът на автора, пазарните практики и 
особеностите на съответния сектор.
(4) Разпоредбата на ал. 2 не се прилага по 
отношение на споразумения, сключени от 
организации за колективно управление на 
права и независими дружества за управление 
на права.
(5) Когато има действащо споразумение за 
браншово колективно договаряне, предвижда-
що съпоставим механизъм за предявяване на 
претенции от страна на автора за подходящо, 
допълнително и справедливо възнаграждение, 
когато първоначално договореното възна-
граждение се окаже несъразмерно ниско, 
това споразумение също се взема предвид 
при прилагането на разпоредбите на ал. 2 и 3.
(6) Всяка договореност, която възпрепятства 
или ограничава предвиденото в този член, е 
недействителна по отношение на авторите.
(7) Разпоредбите на този член не се отнасят 
до авторите на компютърни програми.“
§ 20. В чл. 39 се правят следните изменения 
и допълнения:
1. В ал. 1 думата „предаването“ се заменя 
с „предоставянето“.
2. Алинея 2 се изменя така:
„(2) Авторът може да отмени изключител-
ния характер на правото на използване, вместо 
да развали договора, съгласно предвиденото 
в ал. 1. В този случай договорът занапред 
продължава действието си като договор за 
неизключително право на използване, като 
запазва останалите си условия.“ 
3. Създават се ал. 3 – 5:
„(3) Когато произведението има повече от 
един автор, правото по ал. 1 или 2 се упраж-
нява по реда на чл. 8, ал. 2.
(4) Алинеи 1 и 2 не се прилагат за:
1. договори за произведения на архитекту-
рата и за компютърни програми;
2. договори по чл. 41 и 42 и за договори, 
в които ползвателят действа като краен по-
требител;
3. случаи, в които правата не се упражня-
ват главно поради обстоятелства, за които е 
разумно да се очаква, че ще бъдат отстранени 
от автора;
4. случаи, в които поради естеството на 
отстъпеното право то няма как да бъде от-
стъпено на нов ползвател.
(5) След изтичането на предвидения в ал. 1 
срок, за да развали договора или да отмени 
изключителния характер на правото на из-
ползване, авторът е длъжен първо да уведоми 
ползвателя и да определи подходящ срок, в 
рамките на който ползвателят е длъжен да 
започне използването на произведението. Ако 
използването не е започнало в указания срок, 
авторът може да развали договора или да 
отмени изключителния характер на правото 
на използване.“
§ 21. В дял първи, глава седма в раздел І 
се създава чл. 39а:
„Прозрачност и отчетност
Чл. 39а. (1) Ползвател, на когото автор 
е отстъпил право да използва създадено 
от него произведение, е длъжен най-малко 
веднъж годишно, в срока на използването да 
предоставя на съответния автор актуална, 
разбираема, относима и изчерпателна инфор-
мация за: всяко използване на произведението, 
включително за начините на използване, за 
всички реализирани приходи от използването, 
включително от имащата пряко отношение 
към използването на произведението продажба 
на рекламни стоки, както и за дължимото 
възнаграждение. Информацията може да се 
предоставя по електронен път, освен ако в 
договора с ползвателя не е уговорено друго.
(2) Когато ползвателят е отстъпил право-
то на използване на трето лице и в случай 
че първоначалният ползвател не разполага 
с цялата необходима информация по ал. 1, 
авторът има право да изиска от третото лице 
допълнителна информация, относима към 
периода на използването. Първоначалният 
ползвател е длъжен да предостави на автора 
информация за третото лице, включваща 
имена и данни за контакт.
(3) Всяко искане за допълнителна инфор-
мация по ал. 2 до третото лице се отправя 
чрез първоначалния ползвател, освен ако той 
не оказва съдействие или по друга причина 
това е обективно невъзможно.
(4) Когато произтичащата от задълже-
нието по ал. 1 административна тежест е 
несъразмерна с оглед на получените приходи 
от използването на произведението, задълже-
нието се ограничава до видовете и нивото 
на информация, които може разумно да се 
очакват според случая.